b"\n_START_ARTICLE_\nMontroi\n_START_SECTION_\nGeografia\n_START_PARAGRAPH_\nSituat en el centre de la Vall dels Alcalans, t\xc3\xa9 un terme de 31,6 km\xc2\xb2 en qu\xc3\xa8 cal visitar els paratges de les serres del Caball\xc3\xb3n i Dosaig\xc3\xbces.\n_START_SECTION_\nHist\xc3\xb2ria\n_START_PARAGRAPH_\nAlqueria musulmana que en aqueixa \xc3\xa8poca abast\xc3\xa0 prou import\xc3\xa0ncia, amb la conquesta de Jaume I fou donada el 1238 a Roderic de Li\xc3\xa7ana; en 1307 pertanyia al mestre del Temple i a Romeu de Corbera, mestre de Montesa, qui va adquirir-lo en 1436 i va establir-hi una comanda; fins a l'expulsi\xc3\xb3 del 1609 fou lloc de moriscs que en 1510 tenia 38 cases, en 1609, 70, i en 1663 tan sols 5.\n_START_SECTION_\nCas de corrupci\xc3\xb3\n_START_PARAGRAPH_\nEl 3 de febrer de 2009 va ser detingut el que f\xc3\xb3ra alcalde de la localitat, Francisco Javier Carri\xc3\xb3n Gil, del PP, per delicte urban\xc3\xadstic i prevaricaci\xc3\xb3, en relaci\xc3\xb3 amb la construcci\xc3\xb3 de desenes d'habitatges en terreny r\xc3\xbastic no urbanitzable destinats a compradors estrangers. En 2010 n'estaven tamb\xc3\xa9 imputats, pels mateixos fets, el nou alcalde, Antonio Polo Bess\xc3\xb3, de PSPV-PSOE, i 9 persones m\xc3\xa9s. En 2015 n'eren ja _NEWLINE_18, els imputats.\n_START_SECTION_\nEconomia\n_START_PARAGRAPH_\nSegons Cavanilles, el 1795 produ\xc3\xafa seda, blat, dacsa, vi, oli i garrofes. A hores d'ara l'economia continua depenent de l'agricultura, amb un focus important en la producci\xc3\xb3 de mel."